polyglot-tagger/wikipedia-language-snippets-filtered huggingface dataset:
பியாலிக் வால்டர் ரீட் ஜூனியர் உயர்நிலைப் பள்ளியில் படித்தார். 1993 ஆம் ஆண்டில் வட ஹாலிவுட் , கலிஃபோர்னியாவின் வடக்கு ஹாலிவுட் உயர்நிலைப் பள்ளியில் பட்டம் பெற்றார். இவருக்கு கலிபோர்னியா பல்கலைக்கழகம் கலந்து கொள்வதற்காக நடிப்பு ஒத்திவைக்கப்பட்ட ஒப்புதல் வழங்கப்பட்டது. பியாலிக் எப்பொழுதும் பெற்றோருடன் நெருக்கமாக இருக்க விரும்பியதாகவும் ஐக்கிய அமெரிக்காவின் கிழக்கு கடற்கரைக்குச் செல்ல விரும்பவில்லை என்று அவர் குறிப்பிடுகிறார்.
மோனோதயோபாசுபேட்டு என்பது 3 என்ற ஒரு எதிர்மின் அயனியாகும். இது 3 சீர்மையைக் கொண்டுள்ளது. சோடியம் மோனோதயோபாசுபேட்டு உப்பு பொதுவாகக் காணப்படும் ஓர் உப்பாகும். உயிர்வேதியியலில் பாசுபேட்டை ஒத்த ஓர் சேர்ம்மாக ஆராய்ச்சியில் மோனோதயோபாசுபேட்டு பயன்படுத்தப்படுகிறது. மோனோதயோபாசுபேட்டு எசுத்தர்கள் உயிர்வேதியியல் வினைப்பொருளாக படியெடுத்தல் ஆய்வுகளில் பயன்படுத்தப்படுகின்றன , பதிலீட்டு குறுக்கீடு மதிப்பீடுகள் சிலசமயங்களில் மோனோதயோபாசுபேட்டுகளை 3)2 போன்ற எசுத்தர்கள் எனக்குறிப்பிடுகின்றன .
கரிமபாசுபரசு வகை சேர்மங்களின் ஒரு துணைப்பிரிவாக கரிமதயோபாசுபேட்டுகள் வகைப்படுத்தப்படுகின்றன. இவை கனிமதயோபாசுபேட்டுகளின் கட்டமைப்புடன் தொடர்பு கொண்டவையாக உள்ளன. இவற்றின் பொதுவான கரிமதயோபாசுபேட்டுகளின் பொதுவாய்ப்பாடு 3 ஆகும். தொடர்புடைய இதர சேர்மங்களில் வாய்ப்பாட்டிலுள்ள ஆனது ஆல் இடப்பெயர்ச்சி செய்யப்படுகிறது. பலதயோபாசுபேட்டுகள் பூச்சிக்கொல்லிகள் தயாரிப்புக்கு பயன்படுத்தப்படுகின்றன. சில தயோபாசுபேட்டுகள் மருத்துவத்திலும், சில எண்ணெய்களில் கூட்டுசேர் பொருளாகவும் பயன்படுகின்றன
தயோபாசுபேட்டுகள் என்பவை என்ற பொது மூலக்கூற்று வாய்ப்பாட்டால் விவரிக்கப்படும் வேதியியல் சேர்மங்களும் எதிர்மின் அயனிகளுமாகும். தொடர்புடைய வழிப்பொருட்களில் கரிமக்குழுக்கள் ஒன்று அல்லது பல அல்லது உடன் இணைக்கப்பட்டிருக்கும். பாசுபோரோதயோயேட்டுகள் என்ற பெயராலும் இவற்றை அழைக்கலாம். தயோபாசுபேட்டுகளின் கட்டமைப்பில் பாசுபரசு நான்முகி மையங்கள் இடம்பெற்றுள்ளன.
ஓலிகோநியூக்ளியோடைடு பாசுபோரோதயோயேட்டுகள் என்பவை ஓலிகோநியூக்ளியோடைடுகளின் திருத்தப்பட்ட வகை சேர்மங்களாகும். இவற்றின் பாசுபரசு மையத்திலுள்ள ஆக்சிசன் அணுக்களில் ஒன்று கந்தகத்தால் இடப் பெயர்ச்சி செய்யப்பட்டிருக்கும். மரபுபிழை சிகிச்சைகளுக்கு இவையே அடிப்படையாகும். பாமிவிர்சென் , ஆப்லிமெர்சென், அலிகாபோர்சென், மிபோமெர்சென் போன்ற மருந்துகள் இதற்கு உதாரணங்களாகும் .
எளிய தயோபாசுபேட்டுகள் 3என்ற வாய்ப்பாட்டைக் கொண்டுள்ளன. இந்த மூவெதிர்மின் அயனிகளை உயர் அமிலக்கார அளவுகளில் மட்டுமே அறியப்படுகின்றன. இல்லையெனில் இவை புரோட்டானேற்ற வடிவில் என்ற அயனிகளாகக் காணப்படுகின்றன.
கொரநாட்டுக் கருப்பூர் -1 கிராமத்தின் கல்வியறிவு விகிதம் 75.77 சதவிகிதம் ஆகும். இது தமிழக சராசரியான 80.09 சதவிகிதத்தை விட குறைவு. கொரநாட்டுக் கருப்பூர்-2 கிராமத்தின் கல்வியறிவு சதவிகிதம் 84.06 ஆகும். இது தமிழக சராசரியான 80.09 சதவிகிதத்தை விட அதிகம். ஊராட்சி ஒன்றிய நடுநிலைப்பள்ளி ஒன்றும், அரசு உதவிப் பெறும் நடுநிலைப்பள்ளிகளும் இவ்வூரில் அமைந்துள்ளன.
கொரநாட்டுக் கருப்பூர் கிராமத்தில் புகழ்பெற்ற சிவாலயங்களும், வைணவ ஆலயங்களும் அமைந்துள்ளன. சுந்தரேசுவரர் கோயில் இவ்வூரில் அமைந்துள்ள புகழ்பெற்ற சிவாலயமாகும். இந்த சிவாலயத்தினை திருப்பாடலவனம் சுந்தரேஸ்வரர் கோயில் என்றும் அழைப்பர். புராணக் காலத்தில் கொரநாட்டுக் கருப்பூர் என்ற இவ்வூர் திருப்பாடலவனம் என்று அழைக்கப்பட்டு வந்துள்ளது.
கொரநாட்டுு கருப்பூர் காவேரிி அன்னை கரையோரம் அமைந்துள்ள சிறு கிராமம். ஊரின் ஒரு பக்கம் பெட்டி காளியம்மன் கோவிலும் மறுபக்கம் காவிரி அணையும். மறு இரண்டு பக்கங்கள் . ஒருபக்கத்தில் கும்பகோணமும் மறுபக்கத்தில் காவிரியிலிருந்து வீரசோழன் என்ற நதி பிரியம் மனஞ்சேரி இவை களுக்கு நடுவில் அமைந் திருப்பது தான் கொரநாட்டு கருப்பூர்
கொரநாட்டுக் கருப்பூர் கும்பகோணம் வட்டத்தில் அமைந்துள்ள ஒரு ஊராட்சியாகும். இவ்வூர் கும்பகோணத்திலிருந்து சென்னை செல்லும் சாலையில் 3 கி.மீ தொலைவில் அமைந்துள்ளது. கும்பகோணம் வட்டத்திலேயே மிகப்பெரிய ஊராட்சியாகும். இவ்வூரில் தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்னர் அழைக்கப்பட்டது
சத்தியன் ஞானசேகரன் என்பவர் ஓர் இந்திய மேசைப் பந்து விளையாட்டு வீரர் ஆவார். 2019 ஆம் ஆண்டிற்கான மேசைப் பந்து விளையாட்டு உலக தரவரிசையின் படி இவர் 25 ஆம் இடத்தைப் பிடித்துள்ளார். 2011 ஆம் ஆண்டு நடந்த உலக இளையோர் மேசைப்பந்து சாம்பியன் பட்டப்போட்டியில் வெண்கலப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். அனைத்துலக மேசைப் பந்து கூட்டமைப்பின் மேசைபந்து வீர்ர்கள் தரவரிசையில் மிக உயர்ந்த இடத்தை பிடித்துள்ள இந்தியர் என்ற பெருமை சத்தியனுக்கு உரியதாகும். சில மாதங்களுக்கு முன்பு வரை அத் தரவரிசையில் முதல் 100 இடங்களுக்குள் இருந்திராத சத்தியன் தற்போது தரவரிசையில் 28 வது இடத்தில் உள்ளார்.
செருமனிய விளையாட்டுச் சங்கம் குருன்வெட்டர்பாச் சார்பாக நட்த்தப்படும் மிகவுயர்ந்த செர்மன் புண்டிசிலிகா முதல் பிரிவு மேசைப்பந்து போட்டிகளில் விளையாடுவதற்காக சத்தியன் சமீபத்தில் ஒப்பந்தம் செய்யப்பட்டுள்ளார்.
இந்திய கோ விளையாட்டு அறக்கட்டளை அமைப்பு வழியாக இராகுல் திராவிட் தடகள வழிகாட்டுதல் திட்டத்தின் மூலம் சத்தியன் தற்போது ஆதரிக்கப்படுகிறார்.
சத்தியன் தமிழ்நாட்டின் தலைநகரான சென்னையைச் சேர்ந்தவர் ஆவார். சென்னையின் அரும்பாக்கத்திலுள்ள உள்ள கோலபெருமாள் செட்டி வைசனவா மேல்நிலைச் பள்ளியில் பன்னிரெண்டாம் வகுப்புவரை படித்தார். சென்னையில் உள்ள புனித சான் பொறியியல் கல்லூரியில் பொறியியல் படிப்பை மேற்கொண்ட இவர் ஒரு பொறியாளர் பட்டம் பெற்ற பட்டதாரியும் ஆவார்.
1989இல் திரைப்படத்துறையில் நுழைந்த ஏக்கநாயக்க நடித்த முதல் படம் யாஸ்பாலித நாணயக்காரா என்பவரின் இயக்கத்தில் வெளிவந்த தெதுன்ன சாமநாளியக் என்ற படமாகும். 2005 இல் இலங்கையில் நடைபெற்ற சரசவ்விய திரைப்பட விழாவில் , சரசவ்விய விருதுக்கான சிறந்த நடிகை விருது பெற்றார். மேலும் மேக வாம் அதா, சுலங்கா, மே மேக சந்தை, சூடு காலு சாகா ஆளு, பேம் கேக்குல, மாயா ரங்கா , சமீபத்திய தொலைக்காட்சி நிகழ்ச்சியான தாவாலா தூவாலி ஆகியவற்றில் ஏக்கநாயக்க தனது சிறப்பான நடிப்பை வெளிப்படுத்தியுள்ளார். தொடக்கத்தில் வணிக ரீதியான படங்களில் நடித்தார். இவருடைய நடனமாடும் திறமையும், புன்னகையும் ரசிகர்களைக் கவர்ந்தது. இவர் இலங்கையின் ஸ்ரீதேவி என அறியப்படுகிறார். அசோக ஹந்தகமா என்பவரின் மீ மக சண்டை என்ற படத்தில் இவர் தமிழ்ப் பெண் கதாப்பாத்திரமேற்று மாறுபட்ட வேடத்தில் தன் நடிப்பை வெளிப்படுத்தினார் .
திரைப்படங்களில் நடித்துக்கொண்டிருக்கும் பொழுதே இவர் தொலைக்காட்சி நாடகங்களிலும் தனது நடிப்பை வெளிப்படுத்தி தொலைக்காட்சி நட்சத்திரமாகவும் விளங்கினார். மாயா ரங்கா, சுவர்ன கிங்கிணி, மீதுமா ஆகிய தொலைக்காட்சி நாடகங்களில் தனித்துவமான இவரது நடிப்பு அனைவராலும் பேசப்பட்டது. இலங்கையின் திரை நட்சத்திர விழாவான ரிடீ ரேயாக் என்ற விழாவில் இவர் முக்கிய கதாபாத்திரமேற்று நடித்தார். இந்நிகழ்ச்சி இலங்கையில் ஆண்டுக்கொருமுறை நிகழும் புகழ்பெற்ற நிகழ்ச்சியாகும். ரன்வீரு ரியல் ஸ்டார், மெகாஸ்டார், ஆகிய நிகழ்ச்சிகளில் நடுவராக இருந்தார். தற்பொழுது தவாலா தூவீலி, தேவியா சுகாலா ஆகிய தொலைக்காட்சி நாடகங்களில் நடித்து வருகிறார். இவர் லக்ஸ் சோப்பின் விளம்பரத் தூதுவர் ஆவார்.
திலானி அசோகமாலா ஏக்கநாயக்க இலங்கையைச் சேர்ந்த விருதுபெற்ற திரைப்பட நடிகையும் தொலைக்காட்சி நாடக நடிகையும் ஆவார். பாலிவுட் படங்களின் கடுமையான போட்டி மற்றும் தொலைக்காட்சி நிகழ்ச்சிகளின் எழுச்சி ஆகியவற்றால் சிங்களத் திரைப்படத்துறை கடுமையான சரிவைச் சந்தித்த போதும், சிங்களத் திரையுலகில் தனக்கென ஓரிடத்தைத் தக்கவைத்த நடிகைகளுள் ஏகநாயக ஒருவராவார். இவர் இலங்கையின் ஸ்ரீதேவி என அறியப்படுகிறார்.
ஏக்கநாயக்க இலங்கையின் கொழும்பிலுள்ள புனித கிளாரே பெண்கள் பள்ளியில் படித்தார். இவர் பாடகர் ஜெ. ஏ. மில்டன் என்பவரின் மகனான நடிகர் பிரியங்கரா பெரேரா என்பவரை திருமணம் செய்துகொண்டார். இவருடைய மகன் தில்மின் பெரேரா ஆவார்.
பலே கோடல்லு திரைப்படம் 1968-ஆம் ஆண்டு வெளியான ஓர் இந்தியத் தெலுங்குத் திரைப்படமாகும். இத்திரைப்படத்தை கைலாசம் பாலசந்தர் எழுதி, இயக்கினார். இந்த படம் தமிழிலும் தெலுங்கிலும் ஒரே நேரத்தில் படமாக்கப்பட்டாலும், தமிழில் வெளிவந்து ஓர் ஆண்டிற்கு பிறகுதான் தெலுங்கில் வெளிவந்தது. இத்திரைப்படத்தில் எஸ். வி. ரங்கா ராவ், சௌகார் ஜானகி, காஞ்சனா, ஜெயந்தி, நாகபூஷணம், ராமகிருஷ்ணா, சலம் , ராஜஸ்ரீ, சரஸ்வதி மற்றும் பலர் நடித்துள்ளனர்.
கே. பாலச்சந்தரின் வீட்டிற்கு அருகில் நடிகை சௌகார் ஜானகி வந்த பொழுது அவரது குடும்பத்தினர் உணர்ச்சி வசப்பட்டு ஆரவாரம் செய்த நிகழ்வு பலே கோடல்லு கதைக்கு அடித்தளமாக அமைந்தது. இதே திரைப்படம் தமிழிலும், சில கதாபாத்திர மாற்றங்களுடன் பாமா விஜயம் என்ற பெயரில் வெளிவந்தது. இந்த படத்தின் இறுதி நீளம் 4767 மீட்டர்கள் ஆகும்.
பலே கோடல்லு திரைப்படம் 26 ஏப்ரல் 1968-ஆம் தேதி வெளியானது. பாமா விஜயம் திரைப்படம் வெளியாகி ஓர் ஆண்டிற்கு பிறகு தான் இப்படம் வெளியானது.
குமார் ஒரு பிறவியிலேயே இதயக் கோளாருடன் பிறந்தார், அவருடைய குடும்பத்தில் பல உறுப்பினர்கள் 50 ஆண்டுகளுக்கு மேல் வாழ்ந்ததில்லை. அவரது முதல் மாரடைப்புக்குப் பிறகு, அவர் அமெரிக்காவில் அறுவை சிகிச்சை செய்து கொண்டார். எனினும், 1985 நவம்பர் 6 இல், 47 வயதில், அவருக்கு பெரும் மாரடைப்பு ஏற்பட்டது, இதனால் அவரது மரணம் நிகழ்ந்தது. அவரது இளைய சகோதரன் நிக்குல் அவருக்கு முன் இறந்தார், அவரது சகோதரர் கிஷோர் ஆறு மாதங்களுக்கு பின்னர் இறந்தார். பல வயதான பாத்திரங்களில் நடித்து வந்த நடிகர் என்றாலும், அவர் 50 வயதை அடைவதற்கு முன்பு இறந்தார்.
குமார் தனது நடிப்பு வாழ்க்கையை ஒரு மேடை நடிகராகத் தொடங்கினார், மும்பையில் இந்திய மக்கள் திரையரங்கு சங்கத்தில் தொடங்கி பின்னர் இந்திய தேசிய திரையரங்கில் சேர்ந்தார். 22 வயதான இவர் ஒரு நாடக நடிகராக இருந்தாலும், அவர் வயதான பாத்திரங்களில் நடிக்க விரும்புவார், ஆர்தர் மில்லரின் ஆல் மை சன்ஸ் என்ற தழுவலில் அவர் ஒரு வயதான மனிதனாக நடித்தார். அடுத்த ஆண்டில், ஏ.'கே. ஹங்கல் இயக்கிய நாடகமான தம்ருவில் குமார் மீண்டும் ஆறு குழந்தைகளுடன் 60 வயதான பாத்திரத்தில் நடித்தார்.
குமார் தனது வாழ்நாள் முழுவதும் தனியாக இருந்தார். 1973 ஆம் ஆண்டில் ஹேமா மாலினியை விரும்பினார், 1976 இல் அவருக்கு முதன்முதலாக மாரடைப்பு ஏற்படும்வரை அவர்கள் தொடர்பில் இருந்தனர். பின்னர் நடிகை சுலக்ஷணா பண்டிட் அவரை விரும்பி திருமணம் செய்துகொள்ள விரும்பினார், ஆனால் இருவரும் திருமணம் ஆகாதவர்களாகவே இருந்தனர். குமார் அவரை திருமணம் செய்து கொள்ள மறுத்துவிட்டார், இதன் விளைவாக சுலக்ஷணா வேறு யாரையும் திருமணம் செய்து கொள்ள மாட்டேன் என்று முடிவு செய்துவிட்டார்.
சஞ்சீவ் குமார் 'ஹரிஹர் ஜெத்தாலால் ஜாரிவாலா என்ற இயற்பெயருடன் குஜராத்திலுள்ள சூரத் என்ற இடத்தில் குஜராத்தின் கத்ரி குடும்பத்தில் பிறந்தார். சூரத்தில் அவரது இளமைக் காலத்தில் கழித்தார். அவரது குடும்பம் இறுதியாக மும்பையில் குடியேறியது. திரைப்படக் கல்லூரியின் படிப்பு அவரை பாலிவுட்டிற்கு வழிநடத்தியது, அங்கு இறுதியாக அவர் ஒரு திறமையான நடிகர் ஆனார். குமாருக்கு இரண்டு இளைய சகோதரர்கள் மற்றும் ஒரு சகோதரி இருந்தார்கள்.
1966 ஆம் ஆண்டு குஜராத்தி கவிஞர் கலப்பியின் வாழ்க்கையின் அடிப்படையாகக் கொண்ட ஒரு பாத்திரத்தில் நடித்தார், பத்மாராணி அவரது மனைவி, ரமா என்ற கதாப்பாத்திரத்திலும் மற்றும் காதலியாக அருணா இராணியும் நடித்திருந்தனர். இந்த படம் மன்ஹர் ரஸ்காபூர் என்பவரால் இயக்கப்பட்டது. பின்னர், அருணா இராணி, சஞ்சீவ் குமாருக்கு இணையாக மற்றொரு குஜராத்தி திரைப்படமான மேரே ஜாவுன் பலே பர் என்றத் திரைப்படத்தில் நடித்தார்.
சஞ்சீவ் குமார் நடித்த 10 க்கும் மேற்பட்ட திரைப்படங்கள் அவரது இறப்புக்குப் பிறகு வெளிவந்தன, கடைசியாக 1993 ஆம் ஆண்டில் ஃபுரொஃபசர் கி படோசான் என்றப் படம் வெளியிடப்பட்டது. அவரது மரணத்தின் போது, இந்த படத்தின் நான்கில் மூன்று பகுதி மட்டுமே நிறைவடைந்திருந்தது, என்வே குமாரின் கதாபாத்திரத்திற்காக இரண்டாவது பாதியில் கதையை மாற்றுவதற்கு படக்குழுவினர் முடிவு செய்தனர்.
திரைப்படத் துறையில் ராஜேஷ் கன்னா, ஹேமா மாலினி, சஷி கபூர், ஷர்மிளா தாகூர், தனுஜா, தேவன் வர்மா, சிவாஜி கணேசன் மற்றும் பி.நாகி ரெட்டி ஆகியோர் இவரது நெருங்கிய நண்பர்கள் ஆவர். அவர் தன்னைவிட இளையவர்களிடம் நல்ல நண்பராக இருந்தார். நடிகர், தயாரிப்பாளர், மற்றும் இயக்குனருமான சச்சின் பில்கோங்க்கர் மற்றும் நடிகை சரிகா ஆகியோரிடமும் நட்புடன் இருந்தார்.
குமார் 1960 ல் ஹம் ஹிந்துஸ்தானியில் ஒரு சிறிய பாத்திரத்தில் அறிமுகமானார். ஒரு கதாநாயகனாக அவரது முதல் படம் நிஷான், இது 1965இல் வெளிவந்தது. 1968 ஆம் காலகட்டத்தின், பிரபல நடிகரான, திலீப் குமாருடன், சங்கர்ஷ் என்றப் படத்தில் இணைந்து நடித்தார்.
பிருகத் ஜாதகம் இந்திய வானியல் அறிஞரான வராஹ மிகிரர் என்பவரால் இயற்றப்பட்டது. இந்து சோதிடக்கலை மரபின் முதல்நிலை மூலங்களில் தனித்துவம் மிக்க நூலாகப் போற்றப்படுகின்றது.
புது அசிரியப் பேரரசின் வீழ்ச்சிக்குப் பின்னர், அகாமனிசியப் பேரரசு ஆட்சியின் போது, அக்காதிய மொழி, பழைய பாரசீக மொழி, சிரியாக் மொழி மொழிகளில் அரமேய மொழியின் தாக்கம் அதிகரித்தது.
அரமேயர்கள் கிமு 11-ஆம் நூற்றாண்டு முதல் கிமு 8-ஆம் நூற்றாண்டு வரை லெவண்ட், அனதோலியா மற்றும் பபிலோனியாவின் சில பகுதிகளை வென்று தங்களுக்குரிய ஆட்சிப் பகுதிகளை நிறுவி தன்னாட்சியுடன் ஆண்டனர்.
மேலும் சிரியா மற்றும் துருக்கியிலிருந்து புலம்பெயரந்த சிரியாக் கிறித்தவர்கள் அரமேய மொழி பேசுகின்றனர். இஸ்ரேல் அரசு 2014-இல் அரமேய மக்களை, மொழிச் சிறுபான்மையின மக்களாக ஏற்றுக் கொண்டுள்ளது.
அரமேயர்கள் பண்டைய அண்மைக் கிழக்கின், லெவண்ட் பிரதேசத்தில் ஆரம் எனும் பகுதியில், வடமேற்கு செமிடிக் மொழிகள் குடும்பத்தின் ஒரு பிரிவான அரமேய மொழி பேசிய பழங்குடி மக்கள் ஆவார்.
புது அசிரியப் பேரரசின் மன்னர் மூன்றாம் டிக்லாத்-பிலேசர் ஆட்சிக் காலத்தில், கிமு 8-ஆம் நூற்றாண்டில், அக்காதிய மொழியுடன், அரமேய மொழியும் ஆட்சி மொழியானது.
பன்னீர்செல்வம் மற்றும் மங்கம்மாவிற்கு மூன்று மகள்கள். மூத்தவள் அனுஜாவின் கணவன் வேலைக்கு செல்லாமல் வீட்டில் இருக்கிறான். இரண்டாவது மகள் அம்சவேணி . மூன்றாவது மகள் கிருஷ்ணவேணியும் சுப்பிரமணியும் காதலிக்கிறார்கள். இவர்கள் காதலை அறியும் மங்கம்மா, சுப்ரமணியை அடிக்க ஆட்களை அனுப்புகிறாள். சுப்பிரமணி அவர்களை அடித்துவிரட்டுகிறான். இதனால் திகைக்கும் மங்கம்மா கிருஷ்ணவேணியை வீட்டில் அடைத்து வைக்கிறாள். அவளுக்கு வீட்டிலேயே பாடம் சொல்லிக்கொடுக்க ஆசிரியரை ஏற்பாடு செய்கிறாள். அவள் வீட்டிற்கு வரும் ஆசிரியர் அம்சவேணியைக் காதலிக்கிறார்.
பன்னீர்செல்வத்திற்கு வேறு ஒரு பெண்ணுடன் தொடர்பு இருக்கிறது. அந்த பெண்ணின் சகோதரனான சிவராமகிருஷ்ணன் , மங்கம்மாவிடம் இந்த விடயத்தைச் சொல்வதாக பன்னீர்செல்வத்தை மிரட்டுகிறான். பன்னீர்செல்வத்தின் வீட்டுக்குள் பணக்காரனைப் போல் நடித்து மங்கம்மாவை நம்பவைத்து அதன்மூலம் கிருஷ்ணவேணியைத் திருமணம் செய்ய திட்டமிடுகிறான். அவனுடைய திட்டத்தை சுப்பிரமணி மற்றும் பன்னீர்செல்வம் எப்படி முறியடிக்கின்றனர் என்பதே மீதிக்கதை.
பன்னீர்செல்வம் தான்தான் சுப்ரமணியன் தாய்மாமன் என்ற உண்மையை அவனிடம் சொல்கிறார். சுப்ரமணியின் தந்தை இறந்தபிறகு தன் வீட்டுக்கு சுப்ரமணியை அவன் தாயுடன் அழைத்து வந்து தங்கவைக்க விரும்பினார் பன்னீர்செல்வம். மங்கம்மா அவர்களை வீட்டைவிட்டு விரட்ட சுப்பிரமணிக்கு உணவில் நஞ்சு கலந்துகொடுக்கிறாள். பன்னீர்செல்வம் அவனைக் காப்பாற்றி இருவரையும் வேறு இடத்திற்கு அழைத்துச்சென்று தங்கவைக்கிறார்.
சுந்தரி நீயும் சுந்தரன் நானும் 1999 ஆம் ஆண்டு பாண்டியராஜன் மற்றும் ஈஸ்வரி ராவ் நடிப்பில், தேவா இசையில், ஏ. என். ராஜகோபால் இயக்கத்தில், வி. தியாகராஜன் தயாரிப்பில் வெளியான தமிழ் திரைப்படம்.
சுப்பிரமணி புகைப்படக் கலைஞராக தொழில் செய்கிறான். தன் தாயுடன் வசித்துவருகிறான். அவன் நல்லதை நினைத்து செய்யும் செயல்களால் அவனுக்குப் பிரச்சனை வருகிறது.
முகில் விடுமுறைக்காக ராணுவத்தில் இருந்து தன் சொந்த ஊருக்குத் திரும்புகிறான். அங்கு மனநலம் பாதிக்கப்பட்ட பெண்ணான இந்துவைச் சந்திக்கிறான். இந்துவை மானபங்கப்படுத்த முயற்சிப்பவர்களிடம் இருந்து அவளைக் காப்பாற்றுகிறான். இந்து மனநலம் பாதிக்கப்பட்டதாக நடிப்பதாக சந்தேகம் கொள்ளும் முகில், அதைக் கண்டறிவதற்காக அவளை முத்தமிடுகிறான். இதனால் அதிர்ச்சியடையும் இந்து கோபம் கொண்டு அவனைத் திட்டுகிறாள். அவள் நடிக்கிறாள் என்பதை உறுதிசெய்யும் முகில் தன் செயலுக்காக அவளிடம் மன்னிப்பு கேட்பதுடன் அவளைக் காதலிப்பதாகவும் கூறுகிறான். ஆனால் தொடர்ந்து மனநலம் பாதித்ததுபோல் நடிக்கும் இந்து அவன் காதலை ஏற்க மறுக்கிறாள். மறுநாள் இந்து நடிப்பதற்கானக் காரணத்தைத் தன்னிடம் தெரிவித்து தன் காதலை ஏற்காவிட்டால் தற்கொலை செய்துகொள்வதாகக் கூறுகிறான் முகில். இதனால் அவன் காதலை ஏற்கும் இந்து தான் நடிப்பதற்கானக் காரணத்தைக் கூறுகிறாள்.
தேவதாசி குலத்தைச் சேர்ந்த இந்து பிறந்தவுடன் அவள் தாய் இறக்கிறாள். அக்கிராமத்தைச் சேர்ந்த பிராமணர் குடும்பத்தால் வளர்க்கப்படும் இந்து, குறிப்பிட்ட வயதில் அவள் குலவழக்கப்படி தேவதாசியாகும் சூழலுக்கு ஆளாகிறாள். அவளை வளர்த்த சீனு அதை தடுக்க முயல்கிறார். அவரால் அதைத் தடுக்க இயலாததால் தற்கொலை செய்துகொள்கிறார். தேவதாசியாக மாற விரும்பாத இந்து தன்னை தந்தையாக இருந்து வளர்த்தவர் இறந்ததால், அதிர்ச்சியடைந்து மனநிலை பாதிக்கப்பட்டதைப்போல் நடிக்கத் துவங்குகிறாள். அவளுடைய கிராமத்திலிருந்து இந்த கிராமத்திற்கு வருகிறாள்.
செங்காத்து 2006 ஆம் ஆண்டு நிஷாந்த் மற்றும் பயல் நடிப்பில், இந்துநாதன் இயக்கத்தில், எஸ். ஏ. ஜலால் தயாரிப்பில், அரபின் யூசுப் இசையில் வெளியான தமிழ் திரைப்படம். குறைந்த செலவில் தயாரிக்கப்பட்ட திரைப்படங்களுக்கான தமிழக அரசின் மானியம் ரூ. 7 இலட்சம் இப்படத்திற்கு வழங்கப்பட்டது.
அண்டை இராச்சியங்களான நோபாடியா மற்றும் மகுரியா இராச்சியங்களுடன் நல்ல பிணைப்புடன் இருந்தது. 9 மற்றும் 12 ஆம் நூற்றாண்டுகளில் இராச்சியத்தின் செல்வாக்கு உச்சத்தில் இருந்தது. இதன் ஆட்சி பகுதி, இராணுவம், பொருளாதாரம் மற்றும் கலாச்சாரம் என அனைத்தும் வளர்ச்சி கண்டது. அலோடியா இராச்சியம் பலமிக்க அரசரால் ஆளப்பட்டு மாகாணங்களில் ஆளுநர்கள் அரசரால் பணியில் அமர்த்தப்பட்டனர். இதன் தலைநகர் சோபா ஆகும். மேலும் இந்த நகரம் விலைமதிப்பு மிக்க தங்கம், தோட்டங்கள் மற்றும் தேவாலயங்கள் உள்ள இடமாகும்.
நோபாடியா, மகுரியா, மத்திய கிழக்கு மேற்கு ஆபிரிக்கா, இந்தியா மற்றும் சீனா போன்ற நாடுகளுடன் வரலாற்று சிறப்புமிக்க வணிக தொடர்பில் இருந்தது. இவர்கள் யானை தந்தம், தங்கம், உப்பு
அலோடியா , என்பது நடுக்காலம் பகுதியில் இருந்த நுபியன் இராச்சியம் ஆகும். இந்த இராச்சியம் மத்திய மற்றும் தெற்கு சூடான் பகுதிகளை உள்ளடக்கியது. இராச்சியத்தின் தலைநகரமாக சோபா நகரம் விளங்கியது. இந்த நகரம் நீல மற்றும் வெள்ளை நைல் நதிகள் சங்கமிக்கும் இடத்தில் கர்த்தூம் நகருக்கு அருகில் அமைந்துள்ளது.
குஷ் இராச்சியம் வீழ்ச்சிக்குப் பின் 6 ஆம் நூற்றாண்டு பகுதிகளில் வளர்ச்சி அடைந்தது. அலோடியா என்ற பெயர் ஏறத்தாழ 569 ஆண்டில் அறியப்பட்டது ஆகும். அலோடியா இராச்சியம் மூன்று நுபியன் இராச்சியம் கிருத்துவ மதத்திற்கு மாறிய பின் 580 ஆம் ஆண்டு எழுச்சி கொண்டது.
சித்ரங்காதா சிங் ஜோத்பூர் , ராஜஸ்தானில் பிறந்தார். கோட்டா, ராஜஸ்தான் மற்றும் உத்திரபிரதேசத்தில் பரேலி மற்றும் மீரட் ஆகிய இடங்களிலும் வளர்ந்தார். இவரது தந்தை முன்னாள் இந்திய இராணுவ அதிகாரி நிரஞ்சன் சிங், பணி காரணமாக பல இடங்களில் மாறுதல் பெற்று கடைசியாக மீரட்டில் பணியாற்றி ஓய்வு பெற்றார். அவரது சகோதரர் திக்விஜய் சிங் சாஹால் ஒரு குழிப்பந்தாட்டக்காரர். சோபியா பெண்கள் பள்ளி, மீரட்டில் கல்வி பயின்ற பிறகு, அவர் புது தில்லி லேடி இர்வின் கல்லூரியில் இருந்து மனையியல் துறையில் பட்டம் பெற்றார்.
பாடகர் அபிஜித் பட்டாச்சார்யாவின் இசை காணொளியில் தொடர்ந்து தோன்றினார். அதன்பிறகு, 2003 ஆம் ஆண்டில் சுதாகர் மிஸ்ராவின், ஹஜாரான் குவாஷிஹேன் ஐஸி படத்தின் மூலம் திரையுலக்கு அறிமுகமானார். அவரின் நடிப்பு மற்றும் கதாபாத்திரம் மிகவும் பாராட்டப்பட்டது. வாஷிங்டன் போஸ்ட்டின் விமர்சனத்தில் அவருடைய ஆழமான கண்ணியத்தை பாராட்டினர். பிறகு சித்ரங்காதா 2005 திரைப்படமான கல்: நேற்று மற்றும் நாளை என்ற படத்தில் தோன்றினார்.
திரைப்பட துறையில் நுழைவதற்கு முன்பாக மாதிரியாக தனது தொழில் வாழ்க்கையைத் தொடங்கினார். அவரது கல்லூரிக் கல்வி முடிந்தபின், ஐசிஐசிஐ வங்கி மற்றும் அலுக்காஸ் நகைக்கடை போன்ற நிறுவனங்களுக்கு விளம்பர மாதிரியாகப் பணி செய்யத் தொடங்கினார்.
படத்தில் சஞ்சய் சூரியுடன் நடித்தார். மும்பை பயங்கரவாத தாக்குதல்களின் வார இறுதியில் அதன் வெளியீடு வர்தக ரீதியாக தோல்வியை ஏற்படுத்தியது.
சித்ராங்கதா சிங் ஒரு இந்திய நடிகர். முதன்மையாக இந்தி திரைப்படங்களில் நடிப்பவர். யே சாலி ஜிந்தகி , ஹஜாரான் குவாஷிஹீன் ஐசி , தேசீ பாய்ஸ் , இன்கார் , ஐ, மீ அர் மெயின் மற்றும் பஜார் போன்ற படங்களில் அவர் நடித்துள்ளார்.
மேஸ் ரன்னர்: தி டெத் கியூர் என்பது 2018 ல் வெளிவந்த அறிவியல் புனைவு திரைப்படம் ஆகும். 2014 இல் வெளிவந்த தி மேஸ் ரன்னர், அதைத் தொடர்ந்து 2015 இல் வெளிவந்த மேஸ் ரன்னர்: தி ஸ்கார்ச் ட்ரையல்ஸ் திரைப்படங்களுக்கு அடுத்த பாகமாக இந்தத் திரைப்படம் வெளிவந்தது. இந்தத் திரைப்பட வரிசையின் கடைசித் திரைப்படம் இதுவாகும். இதில் டிலான் ஓ'பிரையன், தோமஸ் சாங்ஸ்டர், கயா ஸ்காடெல்ரியோ மற்றும் பலர் நடித்துள்ளனர். இந்தத் திரைப்படம் 20ஆம் சென்சுரி பாக்ஸ் நிறுவனத்தால் வெளியிடப்பட்டது. 26 ஜனவரி 2018 இல் வெளிவந்த இந்தத் திரைப்படம், 288 மில்லியன் அமெரிக்க டாலர்கள் வசூலைக் குவித்தது .
அந்த மோசமான அமைப்புக்கு எதிராக போராடும் குழுவினருடன் இணைகின்றனர். நகர்ப்புறத்துக்கு வெளியே மறைந்து இருந்தாலும் ஒரு கட்டத்தில் தாமஸின் நண்பர் நெவ்ட் மோசமான தீநுண்மத்தால் கொஞ்சம் கொஞ்சமாக பாதிக்கப்படுவதை தாமஸிடம் சொல்லும்போது அவரைக் காப்பாற்றிவிடலாம் என தாமஸ் கொஞ்சம் நம்பிக்கை கொடுக்கிறார் .
முந்தைய திரைப்படங்களில் புதிர்கட்டிடத்திலிருந்து வெளிவந்த பின்னர் தாமஸ் மற்றும் அவரது குழுவினர் ஒரு மோசமான அமைப்பினால் அடைத்து வைக்கப்பட்டாலும் ஒரு நல்ல அமைப்பின் உதவியால் அங்கிருந்து காப்பாற்றப்படுவதில் இருந்து கதை தொடர்கிறது.
சரிதா கேத்தரின் லூயிஸ் சௌவுத்ரி என்கிற சரிதா கேத்தரின் லூயிஸ் சௌவுத்ரி 1966 ஆகஸ்ட் 18 இல் பிறந்த ஒரு பிரிட்டிஷ் இந்திய நடிகையாவார். மீரா நாயர் இயக்கிய மிஸ்ஸிஸிப்பி மசாலா , பெரேஸ் ஃபேமிலி காம சூத்ரா: எ டேல் ஆப் லவ் போன்ற சிறந்த திரைப்படங்களில் நடித்துள்ளார். 1990 களின் பிற்பகுதியில், எ பெர்ஃபர்ட் மர்டர், 3 ஏ.எம் என்றப் படத்தில் துணைப் பாத்திரங்களில் இவர் நடித்தார். ஜான் காசாவேட்ஸ் இயக்கிய குளோரியா என்ற படத்தில் மறு ஆக்கத்தில் நடித்தார். 2002 ஆம் ஆண்டில், ஜஸ்ட் எ கிஸ் திரைப்படத்தில் நடித்தார். இசுபைக் லீயின் இயக்கத்தில் ஷீ ஹேட் மீ என்ற படத்தில் இவர் ஒரு லெஸ்பியன் பாத்திரத்திலும், 2006 ஆம் ஆண்டில் எம் நைட் ஷியாமளன் இயக்கிய லேடி இன் த வாட்டர் என்றப் படத்தில் அனா ரான் என்ற வேடத்திலும் நடித்துள்ளார். மேலும் அவர் தி ஹங்கர் கேம்ஸ்: மோக்கிங்ஜே பகுதி 2 மற்றும் டாம் ஹாங்க்ஸுடன் இணைந்து 2016 இல் ஏ ஹோலோகிராம் ஃபார் த கிங் என்றத் திரைப்படத்திலும் நடித்தார்.
சௌத்திரி இங்கிலாந்தின் லண்டனில் உள்ள பிளாக்ஹீத் என்ற இடத்தில் பிறந்தார், அரை பெங்காலி இந்திய மற்றும் அரை ஆங்கிலேய வம்சத்தில் பிறந்தார். அவரது பெற்றோர், ஆங்கில வம்சாவளியைச் சேர்ந்த ஜூலியா பாட்ரிஷியா மற்றும் இந்திய வங்காள வம்சத்தின் விஞ்ஞானி பிரபாஸ் சந்திர சௌத்ரி ஆவார்கள், இவர்கள் இருவரும் 1964 ல் ஜமைக்கவின் லூசியாவில் திருமணம் செய்து கொண்டார்கள். கனடாவின் ஒன்டாரியோவின் கிண்டன்ஸ்டனில் உள்ள குயின்ஸ் பல்கலைக்கழகத்தில் பொருளாதாரம் மற்றும் திரைப்படத்தைப் படித்தார். அவருக்கு குமார் மைக்கேல் சௌத்ரி என்கிற ஒரு இளைய சகோதரரும்,சந்திர பால் சௌத்ரி என்கிற ஒரு மூத்த சகோதரரும் உள்ளானர்.
1990 ஆம் ஆண்டு மிஸ்ஸிஸிப்பி மசாலா திரைப்படத்தில் டென்செல் வாஷிங்டனுக்கு எதிராக சௌத்ரி நடித்தார், அவருக்கு ஸ்க்ரீன்ஆக்டர்ஸ் கில்ட் அட்டை கிடைத்தது. மன்ஹாட்டனின் ஈஸ்ட் வில்லேஜ் திரைப்படத்தில் திரையரங்குகளில் வெளிவந்த பின்னரும் இவர் உணவு விடுதுகளில் பணியாற்றிக் கொண்டிருந்தார். அவரது முதல் படம் மிஸ்ஸிஸிப்பி மசாலா ஒரு வெற்றிப் படமாக மாறிய பிறகு, சரிதா சௌத்ரி, பில்லி ஆகஸ்டின் த ஹவுஸ் ஆப் த ஸ்பிரிட்ஸின் தழுவல் படத்தில் ஒரு சிலி நாட்டு பணிப்பெண்ணாக , மற்றும் லெஸ்பியன் தாயாக ஃபிரெஷ் கில் படத்திலும் நடித்துள்ளார்.
பெரிலியம், மக்னீசியம், கால்சியம், இசுட்ரோன்சியம், பேரியம், ரேடியம் போன்ற தனிமங்கள் காரமண் உலோகங்கள் எனப்படும். இவை அதிக வினைத்திறம் கொண்டவை என்ற பட்டியலில் இரண்டாவதாக இடம்பெறுகின்றன. தொகுதி 1 உலோகங்கள் அல்லது கார உலோகங்கள் போலவே இவையும் அணு எண்களின் அதிகரிப்புக்கு ஏற்ப இவற்றின் வினைத்திறனும் அதிகரிக்கின்றன. பெரிலியம் என்ற கார மண் உலோகம் மட்டுமே உலோகத்தை நன்கு சூடாக்கிய பின்னரும் கூட நீர் அல்லது நீராவியுடன் வினைபுரியாத ஒரே உலோகமாகும் . மேலும் பெரிலியத்தின் ஆக்சைடு அடுக்கிற்கு வெளிப்புறமாக காணப்படும் வெப்பத்தடை தாழ் வெப்பநிலைகளில் உலோகம் வினைபுரிதலையும் தடுக்கிறது.
நீருடன் தீவிரமாக வினைபுரியக்கூடிய வேதிப்பொருள்கள் அல்லது நீருடன் தொடர்பு கொள்ளும் நேரங்களில் வினைபுரிந்து நச்சு வாயுக்களை வெளியிடும் பொருள்கள் அனைத்தும் அவற்றின் இயற்கைப் பண்பு என்பதற்காக அங்கீகரிக்கப்பட்ட வினியோகப் பொருட்கள் பட்டியலில் இடம்பெற்றுள்ளன. அல்லது அவற்றின் இயற்கைப் பண்பு என்பதற்காக சர்வதேச சட்டத்திற்கு உட்படுத்தப்பட்ட ஆபத்து விளைவிக்கும் பொருட்களின் பட்டியலில் இவை இடம்பெற்றுள்ளன .பொதுவாக இவை அனைத்தும் சில பொருள்களை பேரளவாக உற்பத்தி செய்யப்படும் செயல்முறைகளில் பயன்படுத்தப்படுகின்றன.
நீர்-வினைப் பொருட்கள் என்பவை நீருடன் தன்னிச்சையாக வேதிவினையில் ஈடுபடும் பொருள்களைக் குறிக்கும். பொதுவாக இவை இயற்கையில் ஒடுங்கும் தன்மையைக் கொண்டிருக்கும் . சோடியம் முதல் சீசியம் வரையிலான கார உலோகங்கள் மற்றும் மக்னீசியம் முதல் பேரியம் வரையிலான காரமண் உலோகங்கள் உள்ளிட்டவை நீர்-வினைப் பொருட்களுக்கான குறிப்பிடத்தக்க எடுத்துக்காட்டுகளாகும்.
ஐக்கிய நாடுகள் அமைப்பின் வேதிப்பொருட்கள் வகைப்படுத்தும் திட்டத்தில் நீர்-வினைப் பொருட்களை ஆர்2 வகைப் பொருட்கள் என்றும், வேதிப்பொருள்களை பாதுகாப்பாகக் கொண்டு செல்வதற்கு அமெரிக்காவின் போக்குவரத்துத் துறை வழங்கும் புள்ளி அளவு மதிப்பீட்டில் நீர்-வினை பொருட்களின் தீங்கிழைக்கும் புள்ளி அளவு 4.3 எனவும் தெரிவிக்கப்பட்டுள்ளது.
சில நீர்-வினைப் பொருட்கள் கரிம உலோகங்கள், கந்தக அமிலம் போல உடன் தீப்பற்றும் பொருள்களாகவும் இருக்கும். எனவே இவற்றை ஈரப்பதத்துடன் தொடர்பின்றி விலகி வைக்க வேண்டும். இவற்றை கையாள்கையில் அமில எதிர்ப்பு கையுறைகள், முகப்பாதுகாப்பு கேடயங்கள், ஆவி வாங்கிகள் போன்ற பாதுகாப்பு சாதனங்களைப் பயன்படுத்த வேண்டும் .
இலித்தியம், சோடியம், பொட்டாசியம், ருபீடியம், சீசியம். பிரான்சியம் போன்ற தனிம வரிசையில் இடம்பெற்றுள்ள கார உலோகங்கள் யாவும் குளிர்ந்த நீருடன் தீவிரமாக அல்லது வெடிக்கும் தன்மையுடன் வினைபுரிந்து ஐதரசன் வாயுவை இடப்பெயர்ச்சி செய்யும் இயல்புடையவையாகும்.
தொகுதி 1 உலோகங்கள் உலோக அயனிகளாக பொதுவாக ஆக்சிசனேற்றப்படுகின்றன. ஐதரசன் வாயுவாகவும் ஐதராக்சைடு அயனியாகவும் தண்ணீர் ஒடுக்கமடைகிறது. இவ்வினைக்கான பொது வாய்ப்பாடு
குளீர்ந்த தண்ணீருடன் மக்னீசியம் சிறப்புத்தன்மை மிகுந்த வினை எதையும் வெளிக்காட்டவில்லை என்றாலும் நீராவி அல்லது கொதிநீருடன் தீவிரமான வினையில் ஈடுபட்டு வெண்மை நிறத்திலான மக்னீசியம் ஆக்சைடையும், ஐதரசன் வாயுவையும் கொடுக்கிறது
தொகுதி 1 உலோகங்கள் அல்லது கார உலோகங்கள் தனிம வரிசை அட்டவணையில் அணு எண்களின் அதிகரிப்புக்கு ஏற்ப அவற்றின் வினைத்திறனும் அதிகரிக்கின்றன.